MUNICIPIUL CRAIOVA

CONSILIUL LOCAL AL MUNICIPIULUI CRAIOVA                                                    

      HOTĂRÂREA NR.462
privind desemnarea unui consilier local, în Consiliul de Administraţie al Sport Club Municipal Craiova 
  Consiliul Local al Municipiului Craiova, întrunit în şedinţa ordinară din data de 17.12.2015;

           Având în vedere raportul nr.195601/2015 întocmit de Serviciul Resurse Umane, prin care se propune desemnarea unui consilier local, în Consiliul de Administraţie al Sport Club Municipal Craiova; 

    În conformitate cu prevederile Legii educaţiei fizice şi sportului nr.69/2000, modificată şi completată; 

 Potrivit prevederilor Hotărârii Consiliului Local al Municipiului Craiova nr. 321/2015 privind Regulamentul de organizare şi funcţionare al Sport Club Municipal Craiova;
  
În temeiul art.36. alin.2 lit. d coroborat cu alin. 6 lit.a pct.6, art.45  alin.1, art.61 alin.2 şi art.115 alin.1 lit.b din Legea nr.215/2001, republicată,  privind administraţia publică locală;
                                              HOTĂRĂŞTE:

         Art.1. Se ia act de demisia dlui. Berceanu Cristi din Consiliul de Administraţie al Sport Club Municipal Craiova.
        Art.2. Se aprobă desemnarea în Consiliul de Administraţie al Sport Club Municipal Craiova a dlui. Matei Sorin Cristian, consilier local.

        Art.3. Primarul Municipiului Craiova, prin aparatul de specialitate: Serviciul Administraţie Publică Locală, Serviciul Resurse Umane, Sport Club Municipal Craiova, dl. Berceanu Cristi şi dl.Matei Sorin Cristian vor aduce la îndeplinire prevederile prezentei hotărâri.

